Salme 72 BPH - Lovprisning af den ideelle konge - En - Bible Gateway
Salme 71Salme 73 —AMU—
Salme 72Bibelen på hverdagsdansk (BPH) Lovprisning af den ideelle konge[a]72 En sang af Salomon.Gud, hjælp kongen at regere, som du ville have gjort, lær ham at være retfærdig som dig.2 Må han lede dit folk på den rette måde og være villig til at hjælpe de hjælpeløse. 3 Da skal bjergene forkynde fred for folket og højene genlyde af retfærdighed.4 Da skal han forsvare de svage, komme de magtesløse til hjælp og uskadeliggøre alle tyrannerne.5 Da vil folket give dig[b] ære fra slægt til slægt, så længe solen og månen skinner på jorden. 6 Hans retfærdige styre vil bringe velsignelse som regnen, der væder jorden.7 Under hans ledelse vil retfærdigheden vokse sig stærk, freden vil herske, så længe månen hersker på nattehimlen.8 Hans rige skal strække sig fra hav til hav, fra Eufratfloden til verdens ende.9 Fjerne nationer vil bøje sig for ham, hans fjender falde næsegrus i støvet.10 Kongerne fra Tarshish og de fjerne lande skal svare ham skat, Sabas og Sebas regenter vil komme med deres gaver.11 Alle konger vil underordne sig ham, alle folkeslag vil love ham troskab. 12 Han redder hver fattig, som råber om hjælp og fører de hjælpeløses sag,13 Han har medlidenhed med de svage og redder de magtesløse fra overgreb.14 Han frier dem fra vold og tyranni, for i hans øjne har de stor værdi. 15 Kongen længe leve! Han belønnes med guld fra Saba.Folk vil bede for ham uafbrudt og velsigne ham dagen lang.16 Der bliver overflod af korn i landet, det bølger hen over bakker og dale.Frugttræerne skal trives som i Libanons plantager, kornet vokse tæt som græsset på marken.17 Hans navn skal være kendt for evigt, så længe solen bliver i sin bane.Alle folkeslag skal velsignes gennem ham og se ham, som er velsignet af Gud. 18 Lovet være Herren, Israels Gud, for kun han kan gøre sådanne undere.19 Han er værdig til al vor lovsang for evigt. Må hans herlighed fylde al jorden.Amen, amen. 20 Her slutter Davids, Isajs søns, bønner.[c] Footnotes:72,1 Selv om denne sang ikke direkte citeres i NT, anses den af både jøder og kristne for at være messiansk.
72,5 Det vil sige Gud. LXX har en anden tekst: Han skal leve, så længe solen og månen er til.
72,20 Bogen med salmer er sikkert redigeret flere gange gennem tiden, og den her sætning ser ud til at være et levn fra en tidligere udgave.
Salme 71Salme 73 Bible Gateway